
FOGYÓKÚRÁS ÉTREND-KIEGÉSZÍTŐK HASZNÁLATÁNAK VIZSGÁLATA KÜLÖNBÖZŐ CSOPORTOKBAN

Bevezetés és célkitűzés: A kutatásunkban 18-60 év közötti személyek fogyókúrás étrend-
kiegészítő használatát vizsgáltuk. Célunk volt megvizsgálni, hogy a kitöltők körében melyik
nemnél gyakoribb fogyókúrás étrend-kiegészítők használata, illetve milyen célból használják.
Módszer: leíró, keresztmetszeti, prospektív, kvalitatív kutatás.
Beválasztási és kizárási kritériumok: olyan személyek kerültek a vizsgálatba, akik betöltötték
18. életévüket és valamilyen fogyókúrás céllal kifejlesztett étrend-kiegészítőt szedtek.
Vizsgálatunkból kizártuk azokat, akik nem megfelelően válaszoltak a kérdőív kérdéseire,
valamint valamilyen krónikus betegséggel rendelkeztek. A mintánk 171 főből állt. A
felmérést saját szerkesztésű kérdőívvel végeztük, amely kitért a szociodemográfiai,
antropometria adatokra, felmérte az étrend-kiegészítő szedési szokásokat is. A kapott
eredmények elemzéséhez Microsoft Excel, illetve IBM SPSS 24.0-ás szoftvert használtunk.
Leíró statisztikai vizsgálatok esetében átlagot, szórást, mediánt, minimumot és maximumot
vizsgáltunk, valamint egymintás és független mintás t-próbát, Khí-négyzet próbát és
korrelációs vizsgálatokat végeztünk. Az eredményeket, akkor tekintettük szignifikánsnak, ha
p>0,05 volt.
Eredmények: A kitöltőket 2 korcsoportba soroltuk. A kitöltők 81,3%-a nő volt, a legtöbben (25,1%) fogyás céljából
használták az étrend-kiegészítőket. A termék használati útmutatóját a kitöltők 83%-a nem
olvassa el. Közepes összefüggést találtunk az anyagi helyzet és a termék árának megítélése
között (r= -0,48, p= 0,532). A 2 korcsoport között nem találtunk szignifikáns különbségeket az étrend-kiegészítők használatával kapcsolatban (p<0,05). A legnépszerűbb formula a kapszula volt (45%). A termékek között a legtöbbet az L-karnitin, HCA és CLA készítményeket használták. A nők nagyobb számban használnak fogyókúrás étrend-kiegészítőket. Az anyagi helyzet összefüggésben áll az étrend-kiegészítő választással.
Megbeszélés: A kutatásunk alapján valószínűsíthető, hogy a nők körében elterjedtebb a
fogyókúrás célra szánt készítmények használata. A kitöltők nembeli eloszlása ezt igazolta,
mert jóval nagyobb számban töltötték ki nők a kérdőívet. A kor nem befolyásolja az étrend-
kiegészítők használatát és megítélését A legnépszerűbb formula a kapszula. Az étrend-
kiegészítőt használók az interneten szerzik be a készítményeket, és onnan is tájékozódnak
róluk. Általában nem konzultálnak szakemberrel az étrend-kiegészítő használata előtt.



